# Chuck Norris

### A Wikipédiából, a szabad lexikonból.

|  | Ezt a lapot át kellene olvasni, ellenőrizni a szavak helyesírását és a szöveg nyelvhelyességét.

Carlos Ray „Chuck” Norris Jr. (1940. március 10. –) amerikai harcművész és színész.

## [szerkesztés] Életrajz

### [szerkesztés] A kezdetek

Chuck Norris az Oklahoma állambeli Ryanben született. Két öccse közül Wieland fiatalon elhunyt, Aaron Norris pedig hollywoodi filmproducer és rendező. Norris apja Ruud Draak, félig ír, félig cherokee származású volt, aki nevét később Norrisra változtatta. A férfi alkoholista volt. Édesanyja szintén félig ír, félig cherokee származású volt. Norris nagyon büszke amerikai őslakos örökségére, gyakran hivatkozik őseire sikeres sorozatában, a Walker, a texasi kopóban. Tízéves korában szülei elváltak, édesanyjával és testvéreivel a kansasi Prairie Village-be, majd a kaliforniai Torrance-be költözött. Gyerekkorát nyomasztónak írja le. Nem volt sportos, hanem félénk, tanulmányi átlaga pedig csak közepes. A többi gyerek gyakran gúnyolódott rajta származása miatt – Chuck arra vágyott, hogy jól elverje őket. Életrajzában megemlítette, hogy apjának komoly problémája volt az itallal, és nagyon kevés időt töltött vele. Szerette az apját, de nem szeretett vele lenni. Azt mondta, hogy csak szánalmat érzett iránta, mert „egyszerűen ilyen volt, túl sokszor hibázott”.

Miután befejezte a középiskolát, feleségül vette barátnőjét, Diane Holecheket. 1958-ban Norris csatlakozott az Egyesült Államok Légierejéhez mint katonai rendész, és az Osani Légibázisra küldték Dél-Koreába. Itt kapta a Chuck becenevet, és Tang Soo Do edzésekre kezdett járni. Később fekete övet szerzett Tang Soo Doban, Tae Kwon Doban és Shinto-Ryu karatéban, valamint brazil Jiu-Jitsuban. Megalapította a Chun Kuk Dot (Egyetemes út) és az Egyesült Harcművészetek Szövetségét (UFAF). Amikor visszatért az Államokba, folytatta munkáját mint katonai rendész a March Légitámaszponton, Kaliforniában. Norris 1962 augusztusában szerelt le, anélkül, hogy harcolt volna. A Northrop repülőgépgyártó vállalatnál dolgozott és megnyitotta karateiskola-hálózatát, melynek tanulója volt Steve McQueen fia, Chad McQueen.

### [szerkesztés] Út a hírnévig

Chuck versenyzésének kezdete vereségekkel indult. Első két versenyét elvesztette Joe Lewisszal és Allan Steennel szemben. 1967-ben azonban Norris bebizonyította jártasságát a harcművészetekben, és győzelmei Joe Lewis, Skipper Mullins, Arnold Urquidez, Victor Moore, Ron Marchini és Steve Sanders eredményeivel vetekedtek. 1968 elején Chuck elszenvedte 5., és egyben pályafutása utolsó vereségét Louis Delgadóval szemben. 1968. november 24-én Chuck legyőzte Delgadót, majd elnyerte a Profi Középsúlyú Karate bajnoki címet (non-contact), mely a következő 6 évben is az övé volt.[1] 1969-ben elnyerte a Karate Hármas Koronáját a legtöbb versenygyőzelmével az adott évben, valamint a Fekete Öv (Black Belt) magazin díját, az Év Karatésa címet. 1969-ban került sor Norris filmes debütálására is Dean Martin filmjében, a Bontóbrigádban.

1970-ben öccse, Weiland meghalt a vietnami háborúban. Norris később az ő emlékének ajánlotta az Ütközetben eltűnt című filmjét.

Egy harcművészeti bemutatón Long Beachen, Norris találkozott Bruce Leevel. 1972-ben a A Sárkány visszatér (vagy: A Sárkány útja. Mindkét címváltozatnak létezik angol megfelelője is, az eredeti: Meng long guojiang) című filmben, mint Bruce Lee ellenfele szerepelt. 1974-ben Steve McQueen bátorította, hogy kezdje el az MGM Stúdió színésziskoláját. Chuck Norris 65-5-ös karaterekordjával visszavonult, és hátat fordított minden legyőzőjének.

Norris első főszerepe az 1977-es Országúti bunyós volt. Az azt követő Karatés védőangyal (1980), a Te nem lehetsz gyilkos! (1981) és a Magányos farkas tovább növelték a népszerűségét, hála a jegybevételeknek. 1984-ben Norris az Ütközetben eltűntben szerepelt, mely az első olyan film volt, amely Vietnamban (állítólag) fogva tartott amerikai katonák kiszabadításáról szólt. A producerek az izraeli Menahem Golan és Yoram Globus voltak, s a művet a Cannon Films hozta forgalomba. Szintén ebben az évben Chucknak felkínáltak neki egy szerepet a Karate kölyök c. filmben, de ő visszautasította azt. Egyik nyilatkozata szerint azért, mert nem akarta a harcművészetet rossz színben feltüntetni. [2].

A következő négy évben Norris a Cannon legprominensebb sztárja lett, nyolc filmben szerepelt, köztük a Code of Silence, a Delta kommandó és a Firewalker címűekben: utóbbiban az Oscar-díjas Louis Gossett Jr. volt a partnere.

1986-ban önmagát alakította a Ruby-Spears Productions Karate Kommandos című rajzfilmjében.

### [szerkesztés] Walker, a texasi kopó (Walker, Texas Ranger)

(…a szócikk további része lefordítandó…)

## [szerkesztés] Család

1963-ban Mike, 1965-ben pedig Eric néven két fia született. 30 évnyi házasság után 1988-ban elvált Holechektől. 1998-ban elvette Gena O'Kelley modellt, aki 2001-ben ikrekkel ajándékozta meg őt: Dakota Alan Norris (fiú) és Danilee Kelly Norris (lány).

## [szerkesztés] Popkultúra

(…a szócikk további része lefordítandó…)

## [szerkesztés] Filmjei

- Bontóbrigád (The Wrecking Crew) (1969)
- A Sárkány visszatér vagy A Sárkány útja. (Meng long guojiang – Way of the Dragon) (1972)
- The Student Teachers (1973)
- Slaughter in San Francisco (1974)
- The Warrior Within (1976) (dokumentumfilm – Chuck Norris tisztelgése Bruce Lee előtt)
- Bruce Lee, a legenda (1977) (dokumentumfilm)
- Országúti bunyós (Breaker! Breaker!) (1977)
- A jófiúk feketében járnak (Good Guys Wear Black) (1978)
- Egyszemélyes hadsereg (A Force of One) (1979)
- Karatés védőangyal (The Octagon) (1980)
- Te nem lehetsz gyilkos! (An Eye for an Eye) (1981)
- Néma düh (Silent Rage) (1982)
- ? – Sidekicks
- Élő fegyver (Forced Vengeance) (1982) (tévéfilm)
- Magányos farkas (Lone Wolf McQuade) (1983)
- Ütközetben eltűnt (Missing in Action) (1984)
- Tomboló terror (Invasion U.S.A.) (1985)
- Delta kommandó (The Delta Force) (1986)
- A bajnok és a kölyök (Sidekicks) (1992)
- Út a pokolba (Hellbound) (1994)
- Szuperhekus kutyabőrben (Top Dog) (1995)
- Erdő harcosa (Forest Warrior) (1996)
- - – Bells of Innocence (2003)
- Kidobós: Sok flúg disznót győz (Dodgeball: A True Underdog Story) (2004)
- A manipulátor (The Contender) (Reality – harcos tévéműsor Sylvester Stallone és Sugar Ray Leonard vezetésével) (2005)
- - – The Cutter (2005)

## [szerkesztés] Referenciák

- Hogyan győzzünk karateversenyen, Ohara Publications (1975. június). ISBN 0897500164 – Ez Chuck Norris első könyve.
- A Belső Titkos Erő, Broadway; Reprint kiadás (1997. január 6.). ISBN 055306908X
- Minden esély ellenére: Az én történetem, önéletrajz. Broadman & Holman Publishers (2004). ISBN 0805431616. (angol)
- Az Igazság Lovasai, Wild West novels. Broadman & Holman Publishers (2006). ISBN 0805440321.

## [szerkesztés] Lábjegyzet

1. ^ „At Dinner with: Chuck Norris”, The New York Times, May 12, 1993
2. ^ „Chuck Norris – Strong, Silent, Popular”, The New York Times, September 1, 1985
3. ^ „At Dinner with: Chuck Norris”, The New York Times, May 12, 1993
4. ^ Ibid.
5. ^ „Chuck Norris – Strong, Silent, Popular”, The New York Times, September 1, 1985
6. ^ http://www.imdb.com/title/tt0087538/trivia
7. ^ NCBCPS Board of Directors Listing

## [szerkesztés] Külső hivatkozások

- Hivatalos oldal (angol)
- Chuck Norris a PORT.hu-n
- Chuck Norris az Internet Movie Database oldalain
- Hivatalos Chun Kuk Do oldal (angol)
- Chuck Norris Tények (angol)
- Chuck Norris tények – Chuck Norristól magától ahogy előadja a The Best Damn Sports Show Periodban (video)(angol)
- Unciklopédia

A lap eredeti címe "http://hu.wikipedia.org../../../c/h/u/Chuck_Norris_8c98.html"

Kategóriák: Korrektúrázandó lapok | Lefordítandó lapok | Amerikai színészek | Harcművészek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Dansk
- Deutsch
- Español
- Suomi
- Français
- Galego
- עברית
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Sicilianu
- Simple English
- Svenska